== Sovjetregeringens handlinger ==
[[Fil:Pripyat-river-container-vessels.jpg|thumb|right|Forladte skibe i Pripjats havn]]
En regeringskomité under ledelse af Valri Legasov blev nedsat om aftenen den 26. april med henblik på at undersøge ulykken. På det tidspunkt var to døde og andre 52 hospitalsindlagt, så i løbet af natten mellem den 26. og [[27. april]], mere end et døgn efter eksplosionen, måtte komitéen erkende, at reaktoren var ødelagt og følgelig beordre den nærliggende by [[Pripjat]] evakueret — dette blev iværksat 12 timer senere. For at begrænse mængden af bagage fik beboerne at vide, at der var tale om en midlertidig foranstaltning af omtrent 3 dages varighed. I dag findes der stadig personlige ejendele i [[Pripjat]], der ikke kan fjernes derfra på grund af strålingen.
Psykologi Samfund Fysik Historie Miljø_og_samfund Sundhed Teknologi